Akademický senát STU

23.10. 2017

**Zmenu účelu použitia finančných prostriedkov z fondu obnovy pre Stavebnú fakultu STU**

Predkladá: **prof.** **Ing. Robert Redhammer, PhD.**

 rektor

Vypracoval: **Ing. D. Faktor, PhD.**

kvestor

Zdôvodnenie: nerealizované finančné prostriedky z fondu obnovy Stavebnou fakultou

Návrh uznesenia: Akademický senát STU schvaľuje zmenu účelu použitia finančných prostriedkov z fondu obnovy podľa predloženého materiálu

# Akademický senát STU na svojom zasadnutí dňa 13.3.2017 uznensením č. 4.3/2017schválil rozdelenie finančných prostriedkov z fondu obnovy vytvoreného z dotácie MŠ VVaŠ SR roku 2017.

V rozpise dotácie z fondu obnovy bola pre Stavebnú fakultu STU vyčlenená čiastka 202.000 EUR na GO strechy bloku A.

Stavebná fakulta verejným obstarávaním vysúťažila zhotoviteľa, ktorý predmetné práce vykonal za 150 000 EUR s DPH. Pri odkrytí strechy bolo zistené, že stav nosnej konštrukcie ohrozuje životy chodcov pri objekte na Námestí Slobody. Tieto práce budú zrealizované v hodnote 12 190 EUR s DPH.

Stavebná fakulta listom č. 01/15645 zo dňa 3.10.2017 požiadala rektora STU o súhlas so zmenou účelu použitia ušetrenej časti dotácie STU určenej na generálnu opravu strechy bloku A v sume 39 810 EUR na dokončenie výmeny sieťových trás IKT a na stavebné úpravy povrchov spojovacej chodby súvisiace s novou serverovňou.